Pune News: शिवाजी से किसी की तुलना नहीं की जा सकती : उदयनराजे ने पुस्तक पर कहा - nobody can be compared to shivaji, udayanraje said on the book | Navbharat Times
ELECTION_TOPBAND_1579780656430
nobody can be compared to shivaji, udayanraje said on the book
पुणे, 14 जनवरी (भाषा) छत्रपति शिवाजी के वंशज भाजपा नेता उदयनराजे भोसले ने मंगलवार को कहा कि 17 वीं सदी के इन मराठा सम्राट से दुनिया में किसी की भी तुलना नहीं की जा सकती है। मराठा सम्राट से प्रधानमंत्री नरेंद्र मोदी की तुलना करने वाली एक पुस्तक पर उठे विवाद के बीच भोसले ने यहां संवाददाताओं से कहा कि केवल शिवाजी महाराज को ही ‘जाणता राजा’ कहा जा सकता है। सतारा के पूर्व सासंद ने किसी का नाम लिये बगैर कहा, ‘‘ किसी को ‘जाणता राजा’ कहना शिवाजी महाराज को छोटा करके दिखाना है।’’ उल्लेखनीय है कि राकांपा प्रमुख शरद
भाषा | Updated: 14 Jan 2020, 02:45:00 PM IST
पुणे, 14 जनवरी (भाषा) छत्रपति शिवाजी के वंशज भाजपा नेता उदयनराजे भोसले ने मंगलवार को कहा कि 17 वीं सदी के इन मराठा सम्राट से दुनिया में किसी की भी तुलना नहीं की जा सकती है। मराठा सम्राट से प्रधानमंत्री नरेंद्र मोदी की तुलना करने वाली एक पुस्तक पर उठे विवाद के बीच भोसले ने यहां संवाददाताओं से कहा कि केवल शिवाजी महाराज को ही ‘जाणता राजा’ कहा जा सकता है। सतारा के पूर्व सासंद ने किसी का नाम लिये बगैर कहा, ‘‘ किसी को ‘जाणता राजा’ कहना शिवाजी महाराज को छोटा करके दिखाना है।’’ उल्लेखनीय है कि राकांपा प्रमुख शरद पवार को राजनीतिक गलियारों में ‘जाणता राजा’ बोला जाता है। भोसले ने कहा, ‘‘केवल एक ही जाणता राजा थे और वह छत्रपति शिवाजी महाराज थे, इसलिए किसी को ‘जाणता राजा’ बोलने से पहले एक बार सोच लें।’’ भोसले पिछले साल राकांपा छोड़ भाजपा में शामिल हो गये थे। भाजपा नेता जयभगवान गोयल ने ‘आज के शिवाजी: नरेंद्र मोदी’ नामक पुस्तक लिखी है जिससे महाराष्ट्र में राजनीतिक तूफान उठ खड़ा हो गया है। राज्य में शिवाजी महाराज को बड़े सम्मान की नजर से देखा जाता है। शिवसेना, राकांपा और कांग्रेस ने शिवाजी महाराज से मोदी की तुलना किये जाने पर इस पुस्तक की आलोचना की और इसे अपमानजनक बताया। ये तीनों ही दल उद्धव ठाकरे की अगुवाई वाली महाराष्ट्र विकास अघाड़ी सरकार के हिस्से हैं।
Web Title nobody can be compared to shivaji, udayanraje said on the book(News in Hindi from Navbharat Times , TIL Network)